姜特立
鹏鷃问答
吾闻北冥鹏，翼若垂天云。
矫首扶桑汜，投趾昆仑垠。
渴饮黄河流，饥食紫渊鳞。
长融盈千车，短羽重万钧。
去以六月息，栖止良苦辛。
黑风忽翻海，未易容其身。
偶与斥鷃遇，问鷃有何乐。
鷃云我幺禽，岂暇议寥廓。
为生诚甚微，为计亦易足。
吸以棘针露，分以鹪鹩粟。
决起枪榆间，却向蓬蒿落。
不睎九万程，只愿一枝托。
鹏听鷃所云，似若生羡慕。
彼小乃有余，我大适为苦。
呼鷃部所安，鷃笑而不语。